पाएं अपने शहर की ताज़ा ख़बरें और फ्री ई-पेपरडाउनलोड करें
यदि अब बच्चों में मैंने छत पर खेलते देखा, तो उनकी टांग तोड़कर उन्हें नीचे फेंक दूंगा। यह शब्द अपार्टमेंट में रहने वाले एक व्यक्ति के यहीं रहने वालों बच्चों से कहे। महिला का आरोप है कि वह बच्चों के साथ छत पर टहल रही थी, तभी वहीं रहने वाले एक व्यक्ति ने उसके और बच्चों के साथ बदतमीजी की। उन्हें धमकाते हुए दोबारा छत पर नहीं आने की कहा। बात नहीं मानने पर उसने बच्चों की टांग तोड़ने की धमकी दी है। महिला की शिकायत पर पुलिस ने मामले को जांच में लिया है।
मामला जूनी इंदौर थाना क्षेत्र के खातीवाला टैंक स्थित सुकंचन अपार्टमेंट का है। पुलिस के अनुसार फरियादी नूतन शर्मा ने आरोपी मोईज बोरीवाला के खिलाफ केस दर्ज करवाया है। नूतन ने बताया कि वह सेकंड फ्लोर पर रहती हैं। शाम करीब साढ़े 6 बजे चार साल की मेरी बेटी और जेठानी के दो बच्चों के छत पर टहल रही थी। उसी दौरान छत के नीचे ही रहने वाले मोईज नामक व्यक्ति ऊपर आए और बच्चों को डांटने लगे। उन्होंने कहा कि अब छत पर मत खेलना। अब अगर छत पर आए तो तुम्हारी टांगें तोड़ दूंगा और छत से नीचे फेंक दूंगा।
नूतन ने जब आपत्ति ली, तो वह गाली-गलौज करने लगा। अपशब्द कहते हुए बोला कि यदि बच्चों को अब छत पर देख लिया, तो इनकी टांगें तोड़कर फेंक दूंगा। मैंने जब मामले का वीडियो बनाना चाहा, तो उसने हाथ पकड़ा और मोबाइल छुड़ा लिया। साथ ही, हाथ मरोड़ते हुए बोला कि जो करना है, कर लो। मैंने कहा कि मैं इसकी शिकायत पुलिस को करूंगी, तो बोला कि पुलिस, एसपी, सीएसपी जिसे चाहो बुला लो। चाहो तो कलेक्टर को भी बुला लाओ। मुझे अब से छत पर दिखना मत। मैं ऐसा ही हूं, तुमसे जो बन पड़े कर लो। नूतन ने मामले की शिकायत जूनी इंदौर थाने में की है।
नूतन का कहना है, कोराेना का संक्रमण तेजी से फैल रहा है। ऐसे में बच्चों की सुरक्षा जरूरी है। बच्चे अभी सड़क पर खेल नहीं सकते। ऐसे में अपार्टमेंट जैसी जगहों पर बच्चों के खिलने के लिए एक मात्र साधन छत ही है। ऐसे में कोई व्यक्ति ऐसे अपशब्द कहेगा, तो भविष्य में यह किसी प्रकार की गंभीर घटना का रूप ले सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn